



Előterjesztés Zalakaros Város Önkormányzat Képviselőtestülete 2023. március 31-i ülésére

[bookmark: _Hlk131067067]Tárgy: Ingatlanközvetítői szolgáltató kiválasztásra irányuló közbeszerzési eljárás lebonyolítására, a felelős akkreditált közbeszerzési szaktanácsadói feladatok ellátására ajánlattételi eljárás lefolytatása

Készítette: Torma László aljegyző

Tisztelt Képviselőtestület!

A képviselőtestület 2022. szeptember 28-i ülésén tárgyalta az önkormányzat tulajdonában álló ingatlanok értékesítése céljából ingatlanközvetítői tevékenység ellátására vonatkozó pályázati kiírás lehetőségét. November 8-án a Kardkovács Ügyvédi Irodától érkezett jogi állásfoglalás az ingatlanközvetítői tevékenység közbeszerzési eljárási kötelezettségéről. Az állásfoglalást csatoljuk az előterjesztéshez.
 
Az előterjesztés javasolja a képviselőtestület számára, hogy közbeszerzési szaktanácsadói feladatok ellátására folytasson le ajánlattételi eljárást. A tényleges pénzügyi fedezet meghatározására a beérkezett ajánlatok ismeretében kerülhet sor.

Határozati javaslat: 
A Képviselőtestület: 
1. [bookmark: _Hlk131066908]egyetért azzal, hogy Zalakaros Város Önkormányzata ajánlatkérő által indítandó ingatlanközvetítői szolgáltató kiválasztásra irányuló közbeszerzési eljárás lebonyolítására, a felelős akkreditált közbeszerzési szaktanácsadói feladatok ellátására közbeszerzési értékhatárt el nem érő ajánlattételi eljárást folytasson le.
2. felhatalmazza a polgármestert az ajánlatételi felhívás aláírására és kiküldésre.
3. úgy határoz, pénzügyi fedezet meghatározására a beérkezett ajánlatok ismeretében kerül sor.

Határidő:             azonnal
Felelős:               Novák Ferenc polgármester
Operatív felelős: Torma László aljegyző


Zalakaros, 2023. március 30.

								Novák Ferenc 
								 polgármester


